b'\n_START_ARTICLE_\nFizioterapija\n_START_PARAGRAPH_\nFizioterapija (angl.physical therapy oz. physiotherapy) je zdravljenje bolezni ali po\xc5\xa1kodb in njihovih posledic s fiz. metodami in sredstvi (fiziatrija). Ukvarja se z vzpostavljanjem, vzdr\xc5\xbeevanjem in krepitvijo zdravja ter funkcionalnosti gibalnega sistema pri \xc4\x8dloveku. Fizioterapija ohranja ali obnavlja gibljivost sklepov, krepi mi\xc5\xa1ice, prepre\xc4\x8duje kontrakture mi\xc5\xa1ic, zve\xc4\x8duje preskrbo s krvjo, zmanj\xc5\xa1uje edem in laj\xc5\xa1a bole\xc4\x8dine. Fizioterapija je namenjena \xc4\x8dim hitrej\xc5\xa1i rehabilitaciji in mnogo bolj pospe\xc5\xa1uje okrevanje kot samo po\xc4\x8ditek.\n_START_SECTION_\n\xc5\xa0tudij fizioterapije\n_START_PARAGRAPH_\nV Sloveniji je \xc5\xa1tudij fizioterapije mogo\xc4\x8d na Alma Mater Europaea - Evropski center Maribor in na Univerzi v Ljubljani. Alma Mater Europaea - Evropski center Maribor vpi\xc5\xa1e vsako leto med 80 in 140 \xc5\xa1tudentk in \xc5\xa1tudentov, na Univerzi v Ljubljani pa je razpisanih do 60 mest letno. \xc5\xa0tudij fizioterapije je \xc5\xbee nekaj let zaporedoma najbolj za\xc5\xbeelen \xc5\xa1tudij v Sloveniji. ("Najve\xc4\x8d to\xc4\x8dk za \xc5\xa1tudij fizioterapije" Dnevnik, 25. 7. 2012 http://www.dnevnik.si/slovenija/v-ospredju/1042543417 )'